google/wiki40b huggingface dataset:
Elohim

Ang Elohim (אֱלֹהִ֔ים) ay isang katagang ginagamit sa Tanakh o Lumang Tipan na singular Diyos o plural na "mga Diyos". Sa Hebreo, ang hulaping -im ay tumutukoy sa maskulinong plural o maramihan. Kapag ginagamit sa mga pandiwa at pang-uring singular, ang elohim ay itinuturing na isang Diyos. Kapag ginagamit sa mga pandiwa at pang-uring plural, ito ay itinuturing na plural na "Mga Diyos".

Pinagmulan

Pinaniniwalan ng mga skolar na ang Elohim ay nabuo mula sa eloah na isang pinalawak na anyo ng Hilagang kanlurang Semitikong katagang  (אֵל, ʾēl). Ang katagang "Elohim" ang isa sa maraming mga pangalan ng Diyos ng Israel na ginamit sa Tanakh o Lumang Tipan. Gayunpaman, ito ay ginagamit rin sa Tanakh para tukuyin ang "Mga Diyos" ng ibang mga bansa. 
Ang ekstaktong kognato sa labas ng Hebreo ay matatagpuan sa Ugaritikong ʾlhm, ang pamilya ng Diyos na si El na manlilikhang Diyos at pinunong Diyos ng panteon na Cananeo. Ang salitang el ang pamantayang kataga para sa Diyos sa ibang mga wikang Semitiko kabilang ang Ugaritiko. Sa siklo ni Ba'al na Ugaritiko, mababasa ang "pitumpong mga anak na lalake ni Asherah(KTU2 1.4.VI.46). Ang pariralang bene elohim sa Tanakh na karaniwang sinasalin sa Ingles na "mga anak na lalake ng Diyos" ay may katumbas sa mga tekstong Poeniko at Ugaritiko na tumutukoy sa kapulungan ng mga Diyos.

Hindi malinaw na kahulugan

Bagaman ang Elohim upang tukuyin ang Diyos ng Israel ay may konstruksiyong singular sa ilang mga talata ng Tanakh(kung ang pandiwa o pang-uri na tumutukoy dito ay singular), may ilang mga eksepsiyon na ang "Elohim" ay nangangahulugang "mga diyos" upang tukuyin ang Diyos ng Israel. Halimbawa, sa Genesis 20:13, 35:7, 2 1 Samuel 7:23, Awit 58:11, at ang pangalan ng "Buhay na Diyos" sa Deuteronomio 5:26, ang "Elohim" ay nasa anyong plural dahil sa ito ay tinutukoy ng plural na pang-uri na אלהים חיים . 
Ang Elohim ay ginamit upang tukuyin ang mga espirito ng namatay (1 Samuel 28:13) . 
Sa Tanakh, minsang ginagamit ang Elohim bilang referent o object ng pangungusap at walang kasamang pandiwa o pang-uri kaya hindi malinaw kung ito ay nangangahulugang singular na "Diyos" o plural na "Mga Diyos" gaya ng sa Awit 8:5.
608 Adolfine

Ang 608 Adolfine ay isang planetang hindi pangunahin.
Hong Jiao Nang

Si Hong Jiao Nang ay isang artista sa Taiwan.
At Dolphin Bay

Ang At Dolphin Bay ay isang palabas sa telebisyon sa Pilipinas ng GMA Network.
Moga Mogami

Si Moga Mogami (最上 もが Mogami Moga, ipinanganak Pebrero 25, 1989 sa Tokyo) ay isang artista, mang-aawit at idolo sa bansang Hapon.  Siya ay miyembro ng Dempagumi.inc. Moga-chan (もがちゃん) ang palayaw niya.
News Watch 9

Pagbubukas ng Programa

Nagsisimula ang NW9 sa 2 segundong katahimikan. Sabay na ipapakita ang ulat ng pangunahing balita at ang opening animation ng logo ng NW9. Limang minuto tumatagal ang ulat bago lumabas ang mga tagapagbalita. Binabasa lamang ng mga tagapagbalita ang ulo ng mga balita at walang kaakibat na video. Bagaman hitik sa mga graphics ang NW9, wala itong temang musika.
Mula Abril hanggang Hunyo 2006, nagsisimula ang NW9 sa OBB nito na may iba't ibang mga mata mula sa iba't ibang tao.
Pandaigdigang Guhit ng Petsa

Ang Pandaigdigang Guhit ng Petsa (Ingles: International Date Line, IDL) ay kung saan malalaman ang tamang oras mula sa magkaibang lugar na tawag ay sona ng oras. Ito ay isang kathang-isip na guhit sa globo o mapa. Ang linyang ito ay mula polong hilaga at polong timog. May 180○ ang layo nito sa guhit Greenwich
Tang (inumin)

Ang Tang ay isang tatak ng inumin na pinalasa ng prutas na pagmamayari ng Mondelez International. Ito ay ipinakilala ng General Foods Corporation na siyensya ng pagkain na si William A. Mitchell noong 1957, ito ay unang nabili sa pinulbos na anyo noong 1959.
Byakuyako

Ang Byakuyako ay isang palabas sa telebisyon sa bansang Hapon.
Fire Boys

Ang Fire Boys ay isang palabas sa telebisyon sa bansang Hapon.
Lalawigan ng Gegharkunik

Ang Gegharkunik ay isang lalawigan ng Armenya.
Napoleon Abueva

Talambuhay

Ipinanganak si Billy Abueva, ang kanyang palayaw, sa Tagbilaran, Bohol noong 26 Enero 1930. Ang kanyang magulang ay sina Kinatawan Teodoro Abueva at Purificacion Veloso na parehong hinatulan ng mga Hapones noong 1944 dahil sa kanilang mga gawaing panggerilya. Noong bata pa lamang siya, si Abueva ay naturuan na ni Fidel Araneta, isang Cebuanong iskultor. Nang pingakalooban siya ng iskolarsip ni Pura Villanueva Kalaw, nag-aral siya sa Paaralan ng Pinong Sining ng Pamantasan ng Pilipinas, kung saan naging guro niya si Guillermo Tolentino. Pagkatapos, kumuha siya ng dalubhasaang pantas sa Akademiya ng Sining ng Cranbrook sa Michigan sa pamamagitan ng paggawad ni Smith Mundt-Fulbright. Nagpasanay siya bilang karagdagan sa iskultura at seramika sa Pamantasan ng Kansas at kumuha rin siya ng kursong pantag-init sa Harvard noong 1956. Nagpakasal siya kay Sergia Valles at nagkaroon ng tatlong supling, isa rito si Mulawin na isa rin siyang iskultor.

Mga likha

Kabilang sa mga likha ni Abueva ay: ang nakulutang na iskulturang Moises, 1951, lumulutang sa tubig; Pagtatanim ng Palay, 1952, isang unang makabagong likha na may malaki, matipunong indayog; Salapang Alegorikal, isang likha gawa sa mulawin na lumahok para sa Pilipinas sa Ika-XXXII Dalawahang-Taunang Venesya noong 1964; ang naistilong Anuwang, 1968, sa tanso; Mga Ibon, 1971, sa magisok na marmol; ang maopalesensiya at pipis na Lungsod Alabastro, 1973; at ang kasinlaki ng taong Mula at Hanggang sa Dagat, 1978, na may mga gusgusing lalaki pigura na may buhat na bangka.
Nakapaggawa ng mga dambana gawa sa kahoy na may tabas na metal, pinagsamang makabago na may lipi sa tighaw na may maraming palamuti. Ang bilang ng mga aspekto ay gumigitaw mula sa kanyang likha: ang likas na patalinghaga, ang kamangha-mangha, ang konstruksiyonal, ang mataas na nagawing kumbensiyonal, ang basal, at ang hinggil sa gawain.
Ang makasining na impluwensiya ni Abueva ay umiiral sa kakayahan bilang propesor at dating dekana ng Dalubhasaan ng Pinong Sining ng UP.
Imus Productions

Ang Imus Productions ay isang estudyo ng produksyon ng mga pelikulang sang-ayon sa henero ng aksyon. Ito ay itinatatag ni Ramon Revilla Sr. noong 1972.
Ito rin ay ang tahanan ng mga artistang tulad nina Ramon Revilla Sr., at ang kanyang anak na si Ramon "Bong" Revilla Jr., at mga anak nito na sina Bryan Revilla, Jolo Revilla, at Luigi Revilla.
Nakabase ang punong-tanggapan nito sa 305 Aguinaldo Hi-Way, Panapaan VII, Bacoor, Cavite.
Sebastian Cabot (eksplorador)

Si Sebastian Cabot, Sebastian Caboto, o Sebastiano Caboto (Italyano: Sebastiano Caboto, Kastila: Sebastian Caboto, Ingles: Sebastian Cabot; sirka 1484 - sirka 1557) ay isang Italyanong eksplorador, na maaaring ipinanganak sa Venice.
Orden (biyolohiya)

Kasaysayan

Ang orden, bilang isang natatanging hanay sa pagtitipun-tipong pang-biyolohiya – na mayroong sarili niyang pangalan (na hindi lamang tinatawag na “mataas na sari” (Ingles: higher genus; Latin: genus summum), ay unang ipinakilala ni Augustus Quirinus Rivinus, isang Alemang botaniko, sa kaniyang mga pagpapangkat-pangkat ng mga halaman (mga sulatin na isinulat noong mga dekada ng 1690). Tahasang ginamit ito ni Carolus Linnaeus sa kahatian ng lahat ng tatlong mga kaharian sa Nature (Kalikasan) ng kaniyang akdang Systema Naturae (Paraang Likas, 1735, unang labas), na hinggil sa mga mineral, halaman, at hayop.
Sa mga lathalaing Pranses: mula sa Familles naturelles des plantes (Mga Likas na Pamilya ng mga Halaman, 1764) ni Michel Adanson hanggang sa katapusan ng ika-19 na dantaon, ang salitang famille at familles (“pamilya” at “mga pamilya” sa wikang Pranses) ay ginamit bilang katumbas ng “ordo” ng Latin. Tahasang ginamit ang katumbas na ito sa Lois de la nomenclature botanique (Batas sa Pagpapangalang maka-Botanika, 1868) ni Alphonse De Candolle, na naging ninunong-akda ng pangkasalukuyang Kodigong Internasyunal sa Pagpapangalang Pang-Botanika.
Sa mga unang “Patakaran” sa pagpapangalang pang-botanika ng 1906, ang salitang pamilya (familia) ay itinakda para sa mga hanay na nangangahulugang famille sa wikang Pranses, habang ang orden (Ingles: order, Latin: ordo) naman ay nilaan para sa nasa mas mataas na ranggo, na noong mga kapanahunan ng ika-19 na dantaon ay kadalasang tinatawag na kohorta (Pranses: cohors [isahan] at cohortes [maramihan]).

Sa soolohiya

Sa larangan ng soolohiya, mas gamitin ang mga pamamaraang pang-orden na pinasimulan ni Linnaeus, na kung saan ang mga orden sa bahaging pang-soolohiya ng kaniyang Systema Naturae (Likas na Pamamaraan) ay tumutukoy sa mga grupong likas. Gamitin pa rin sa ngayon ang ilan sa mga pangalang pang-orden ni Linnaeus, katulad ng Lepidoptera para sa orden ng mga gamu-gamo at paru-paro, o Diptera para naman sa mga langaw, lamok, midge, at gnat).
Aga, Niigata

Ang Aga ay isang bayan sa Niigata, bansang Hapon.
Kasingay

Ang klampa, mordansa, o kasingay (Ingles: clamp, cramp) ay isang uri ng gato o kasangkapang pang-ipit na ginagamit panghawak ng mahigpit sa mga bagay upang mapigilan ang paggalaw o paghihiwalay kapag pinatungan ng paloob na presyon o lakas. Sa Nagkakaisang Kaharian at Australya, mas ginagamit ang salitang cramp kaysa clamp, partikular na kung pansamantala lang ang pagpoposisyon o pagpupuwesto habang nagbubuo o gumagawa. Maraming mga uri ng mga klampang makukuha para sa iba't ibang layuning panggawain. May ilang panandalian lamang, katulad ng sa pagkukumpuni, at mayroon namang pampalagian o permanenteng pagdirikit.
Bagyong Rolly

Sinalanta ng bagyo

Ginulat ni Rolly ang mga isla nang Okinawa, Izu Peninsula, Probinsya nang Hōnshu at kapital nang bansang Hapon ang Tokyo napagalaman nang weather bureu nang Hapon at Pilipinas ang saktong lokasyon kung saan nabuo si Bagyong Ma-on ito ay malapit sa parteng Saipan Isla.

Pagbuo ng bagyo

Nabuo si Bagyong Rolly o Ma-on noong ika Setyembre 29, 2004 at nanalanta ito noong ika Oktubre 4 sa ilang isla bahagi nang Hapon, nalusaw ito noong ika Oktubre 10 silangan bahagi nang Tokyo.

Okinawa

Sa pagtama nang bagyo sa kanila nakahanda na ang lahat nang ahesya sa okinawa upang abisuhan na ang maagarang pag-likas dahil matitikman nila ang lupit ni Rolly nang Kategorya 5 Super bagyo. Nang ito'y nanalasa na sa Okinawa daraanan naman nito ang mga isla nang Izu Peninsula hanggang sa Hōnshu.

Izu Peninsula

Nasalanta rin nang bagyo ang Izu galing sa Okinawa na may dalang 100 kph hanggang 140 kph lakas nang hangin.

Hōnshu

Nang nadaanan ang Hōnshu ito ay humina hanggang Kategorya 4 na may lakas 110 kph hanggang 120 kph lakas nang hangin hanggang sa Tokyo.

Tokyo

Dama din sa Tokyo ang lakas ni Rolly dala ang 120 kph 10 Minuto - 1 Minuto. Sa 100 taon sa bansang hapon sa silangang parte na ito na ata ang pinakamalakas na bagyo ang dumaan sa kanila ayon sa JTWC.
Takagi, Nagano

Ang Takagi ay isang bayan sa Nagano, bansang Hapon.
Alberto Tan

Si Alberto Tan ay isang politiko sa Pilipinas.
Shoni Kyumei

Ang Shoni Kyumei ay isang palabas sa telebisyon sa bansang Hapon.
Discorama (GMA Network)

Ang Discorama ay isang palabas sa telebisyon sa Pilipinas ng GMA Network.
Jesli Lapus Jr.

Si Jesli Lapus Jr. ay isang politiko sa Pilipinas.
Wikipediang Olandes

Kasaysayan

Ang Wikipediang Olandes ay nilikha noong Hunyo 19, 2001, ito ay nakaabot ng 100,000 artikulo noong Oktubre 14, 2005. Ito ay hinabol mula sa Polish Wikipedia bilang ika-6 na pinakamalaking Wikipedia, ngunit ito ay naka-pang-8.
Lungsod ng Perugia

Ang Perugia ang kabisera ng lalawigan ng Perugia at ng rehiyon ng Umbria sa Italya na kinabibilangan nito.
Carlos García

Si Carlos Jesús García Guerrero, higit na kilala bilang Carlos García, ay isang dating manlalaro sa major league baseball.
272 Antonia

Ang 272 Antonia ay isang planetang hindi pangunahin.
Biblical Seminary of the Philippines

Ang Biblical Seminary of the Philippines ay isang kolehiyong paaralan na matatagpuan sa Lungsod ng Valenzuela, Kalakhang Maynila, Pilipinas.
Ito ay itinatag noong 1957 at kasalukuyang pinamumunuan ni Dr. Joseph T. Shao.
Hideyuki Nakayama

Si Hideyuki Nakayama (中山 秀征 Nakayama Hideyuki, Hulyo 31, 1967 -) ay isang artista at tarento sa bansang Hapon. Siya ay binansagan na Hide-chan (ヒデちゃん) y Hide-san (ヒデさん). Siya ay kinakatawan ng Watanabe Entertainment.
Hukumang konstitusyonal

Ang hukumang konstitusyonal ay ang kataas-taasang hukuman na tumatalakay sa mga usapíng hinggil sa batas pangkonstitusyon. Pangunahing tungkulin nito na pagpasiyahan kung ang mga batas na iniharap sa kanila tumatalima o lumalabag sa konstitusyon, o kaya'y may sinasalungat sa mga nakatadhanang karapatan at kalayaan.
Saligang batas

Etimolohiya

Ang katagang "konstitusyon" ay nagbuhat sa wikang Ingles na constitution, na nagmula naman sa wikang Pranses mula sa salitang Latin na constitutio, na ginagamit sa mga regulasyon at mga kaatasan, katulad ng mga paggawa ng batas ng Imperyong Romano (constitutiones principis: edicta, mandata, decreta, rescripta). Sa pagdaka, ang kataga ay malawakang ginagamit sa batas na kanon para sa isang mahalagang pagtitika, natatangi na ang isang kaatasan na ipinalabas ng Papa, na tinatawag na sa ngayon bilang isang "konstitusyong apostoliko".

Katangian

Ang nasusulat na saliga'ng-batas ay kinakailangang nagtataglay ng mga sumusunod na katangian: Dapat na ang nasusulat na saliga'ng-batas ay may malawak na saklaw. Maliban sa ito ay kumakatawan sa lahat ng tao at bagay sa loob ng nasasakupan nito'ng teritoryo, ito ay kinakailangan ding kumatawan sa nakaraan, sa kasalamingan ng kasalukuyan, at sa kahandaan ng hinarap. Kinakailangan ding maging payak ang isa'ng saliga'ng-batas na tanging mga prinsipyo ang pangkalahatang polisiya ang karaniwa'ng nakasaad dito. Ito ay kinakailangan upang higit makabagay ang mga titik nito sa mga pagbabago ng mga kakaharapin nito'ng kalagayan at kapanahunan. Ang saliga'ng-batas ay dapat din na maging tiyak sa bawat mga kahayagang nasasaad dito.

Kataas-taasan

Ang saligang batas ay ang pangunahing batas kung saan lahat ng iba pang mga batas ay naaayon and lahat ng kanyang mamamayan, sampu ng pinakamatataas nitong tagapamuno, at dapat tumalima. Walang gawa ang katanggaptanggap, gaano man kabuti ang intensiyon, kung ito ay taliwas sa nasasaad sa mga titik ng saligang batas. Mali o tama, ang saligang batas ay dapat na maipatupad at maipairal sa lahat ng kundisyon dahil ano mang pagsuway dito ay pagsuway sa kataas-taasan ng pag-iral ng batas at kaayusan.

Mga uri

May dalawang uri ng saligang batas: ang nasusulat at ang hindi nasusulat. Ang nasusulat na saligang batas ay ang mga prinsipyong naisasakatawan ng isang kasulatang dokumento habang ang hindi nasusulat na saligang batas ay yaong kinapapalooban ng mga alituntunin na hindi pa naisasalig sa kabuuhan sa isang kongkretong anyo, bagkus ay nahahati-hati sa iba't-iba'ng anyo at kinapapalooban ng katulad ng mga kostumbre at kagawian at mga pangkalahatang katanggap-tanggap na mga prinsipyo at mga katuwiran.
May dalawang uri ng saligang batas: ang nasusulat at ang hindi nasusulat. Ang nasusulat na saligang batas ay ang mga prinsipyong naisasakatawan ng isang kasulatang dokumento habang ang hindi nasusulat na saligang batas ay yaong kinapapalooban ng mga alituntunin na hindi pa naisasalig sa kabuuhan sa isang kongkretong anyo, bagkus ay nahahati-hati sa iba't-iba'ng anyo at kinapapalooban ng katulad ng mga kostumbre at kagawian at mga pangkalahatang katanggap-tanggap na mga prinsipyo at mga katuwiran.
Kunimi, Fukushima

Ang Kunimi ay isang munisipalidad sa Prepektura ng Fukushima.
Ławki, Masovian Voivodeship

Ang Ławki ay isang pamayanan sa distritong administratibo ng Gmina Prażmów, sa loob ng Piaseczno County, Masovian Voivodeship, sa silangang-gitnang Polonya.
Pure Pumpkin Flower

Ang Pure Pumpkin Flower ay isang palabas sa telebisyon sa Timog Korea.
Kimiko Itoh

Si Kimiko Itoh ay isang mang-aawit mula sa bansang Hapon.
Yukio Kodaka

Categories:

Southern Oregon University alumni
Protégé: The Battle For The Big Artista Break

Pangkalahatang-ideya

Ipakita ang sumusunod sa parehong format bilang ang nakaraang panahon, maliban na ito ay hindi na isang kumpetisyon sa pagkanta ngunit isang talento artista paghahanap. Mga Aspirants na may edad 13-21 ay nasala hanggang sa dalawang nanalo lumabas - isang lalaki at isang babae protehido. Sa labanan na ito, sila ay naghahanap para sa isang kabuuang pakete. Isang artist na maaaring awitin, sayaw, gawa, at angkinin na ng charismatic apila sa TV Tulad ng sa unang bata kumpetisyon, ang panahon na ito ay magkakaroon ng mga hukom / mentors na ay magiging responsable para sa pagsasanay at mentoring ang napili kandidato. Dalawampung contestants ay pagkatapos ay pinili mula sa mga libo-libo ng mga hopefuls. Mga 20 potensiyal na mga artist ay nakatira sa sa tangkilik bahay kumpleto sa amenities kabilang ang mga silid-tulugan para sa bawat kalahok, isang salas, kainan lugar na may 20 kapasidad sa pag-upo, isang pag-eensayo lugar kung saan maaari silang magsagawa ng sayawan, pagkanta, at kumikilos, at isang kumpisal room kung saan sila ay tatanungin na ipaliwanag ang kanilang mga sarili sa kaso ng mga isyu sa loob ng bahay o kung ang gawain ng isang nakatalaga pribado. Sila ay din Labanan ito ulo sa ulo para sa mga boto ng madla. Ang tangkilik bahay ay ay lamang kamakailan mapalad at itampok sa ibabaw ng mga balita ng GMA Network katagal bago sa mga contestants naninirahan doon.
Aerobic gymnastics sa Palarong Panloob ng Asya 2007

Ang aerobic gymnastics sa Palarong Panloob ng Asya 2007 ay ginanap sa Macau, Tsina mula Oktubre 26, 2007 hanggang Nobyembre 3, 2007. Ang kumpetisyon ay idinaos sa Macau East Asian Games Dome.
Ang disiplina ng aerobic gymnastics ay binubuo ng apat (4) na larangan.
621 Werdandi

Ang 621 Werdandi ay isang planetang hindi pangunahin.
Linyang Kabite

Kasaysayan

Kasama ang Linyang Belt ng Maynila mula Santa Mesa hanggang Paco sa Pandacan, binuksan ang unang bahagi mula Paco hanggang Binakayan noong Marso 25, 1908 at Binakayan sa Noveleta noong Mayo 11, 1908, mula sa Noveleta hanggang Caridad ay binuksan noong Mayo 11, 1908 at sa San Roque noong Mayo 24 at sa Lungsod ng Kabite noong 1910.
Ang linya ay nagsara noong Oktubre 20, 1936 (kabilang ang segment ng Naic) at ang riles ay tinanggal noong 1937-1938.
Ang tulay sa ibabaw ng Ilog Parañaque ng Abenida Ninoy Aquino, ay ang dating linyang daangbakal ng Linyang Kabite.
Talon ng Agnaga

Ang Talon ng Agnaga ay isang talon na nasa rehiyon ng Kanlurang Kabisayaan ng Pilipinas.
Batang Vidaylin

Ang Batang Vidaylin ay isang palabas sa telebisyon sa Pilipinas ng TV-5 / Associated Broadcasting Company.
Pangkalahatang halalan sa Italya, 2008 (Sardinia)

Ang Huling punong eleksiyon sa Italya noong 2008 ay naganap noong 13–14 Abril 2008.
Ninigi-no-Mikoto

Si Ninigi-no-Mikoto (瓊瓊杵尊?) (o Ame-nigishi-kuni-nigishi-amatsuhiko-hiko-ho-no-ninigi-no-Mikoto) ang anak ni Ame no Oshihomimi no Mikoto at apo ng Diyosang si Amaterasu na nagpadala sa kanya sa mundo mula sa langit upang magtanim doon ng kanin. Siya ang lolo sa tuhod ni Emperador Jimmu. Ang kanyang pangalan ay lumitaw rin bilang Ninigi (瓊瓊杵?). Ipinadala siya ni Amaterasu upang papayapain ang Hapon sa pamamagitan ng pagdadala ng tatlong makalangit na mga regalong gagamitin ng emperador. Ang mga ito ang espadang Kusanagi, ang salamin na Yata no kagami at ang alahas na Yasakani no magatama. Ang mga kaloob na ito ay nagpapakitang si Emperador Jimmu ay isang inapo ng mismong si Amateraus. Ang salaysay nito ay matatagpuan sa Nihon Shoki.
Fabián de la Rosa

Si Fabian Cueto de la Rosa (5 Mayo 1869 – 14 Disyembre 1937) ay ang pintor na tiyuhin at guro ng bantog na tagapagpinta ng Pilipinas na si Fernando Amorsolo.

Talambuhay

Isinilang si Fabian de la Rosa sa Paco, Maynila bilang pangalawang anak nina Marcos de la Rosa at Gregoria Cueto. Pinaniniwalaang tiyuhin niya si Simon Flores y de la Rosa. Napangasawa niya si Gorgonia Tolentino.

Pagsasanay

Una siyang nakatanggap ng pagsasanay sa larangan ng pagpipinta noong may sampung gulang pa lamang, mula sa tiyahing si Mariana de la Rosa. Tumanggap rin siya ng pagsasanay mula kay Agustin Saez habang nag-aaral sa Escuela de Bellas Artes y Dibujo (Paaralan ng Pinong Sining at Dibuho), bagaman tatlong taon lamang nagtagal sa paaralang iyon. Napagkalooban din siya ng pagsasanay nina Lorenzo Guerrero at Miguel Zaragoza. Noong 1908, ipinagkalooban siya ng pagkakataon ng Germinal Cigar Factory na maging isang eskolar sa Europa, kung saan nakapag-aral siya sa Academi de Julien ng Paris, Pransiya.

Pagkaguro

Matapos maglakbay sa Europa, napabilang siya sa mga unang naging guro sa Paaralan ng Pinong Sining sa Pamantasan ng Pilipinas, kung saan ipinakilala niya sa mga estudyante ang madekorasyong anyo ng pagpipinta. Naging ganap na direktor si de la Rosa ng nasabing paaralan mula 1927 hanggang 1937.

Pagtatanghal

Kasama ang esposa, muli siyang nagtungo sa Europa noong 1928, kung saan nagpinta siya sa Paris sa loob ng apat na buwan. Naglakbay din siya sa Munich, Ginebra, at Roma. Nang marating niya ang Madrid, Espanya, itinanghal ang kaniyang mga akdang larawan sa Ateneo de Madrid.

Mga parangal at gantimpala

Bagaman yumao na, kinilala at pinagkalooban si de la Rosa ng mga gantimpalang Patnubay ng Sining at Kalinagan ng Lungsod ng Maynila noong 1968.
Nagkamit ng gantimpalang ginto ang Transplanting Rice (Paglilipat-tanim ng Palay) ni de la Rosa sa International Exposition na ginanap sa St. Louis, Missourri noong 1904. Dito rin sa exposisyong ito nagwagi ng gantimpalang tanso (bronze) ang kaniyang The Death of General Lawton (Ang Kamatayan ni Heneral Lawton).
Ginanap ang isang pagtatanghal ng mga larawang ipininta ni de la Rosa sa Museong Jorge B. Vargas ng Unibersidad ng Pilipinas, sa Diliman, Lungsod ng Quezon, noong 14 Enero 2007. Pinamagatan itong “Fabian De la Rosa (1869-1938) Retrospective Exhibition,” at pinangasiwaan ng pamantasan sa tulong ng Spanish Program for Cultural Cooperation at ng Filipiniana.Net, isang sangay ng Vibal Publishing House, Inc.
Bahaghari

Sa mitolohiya

Ayon sa Epiko ni Gilgamesh na mas naunang isinulat sa Bibliya, si Ut-Napishtim na ay inutusan ng diyos na si Ea na gumawa ng arko upang iligtas ang kanyang pamilya at mga hayop sa isang delubyo(baha) na ipapadala ng dios na si Enlil dahil sa kanyang galit sa sangkatauhan. Pagkatapos ng pitong araw nang tumila ang baha, si Ut-Napishtim ay nagpalipad ng kalapati at uwak upang tingnan kung wala nang tubig. Nang matuyo ang baha, ang arko ni Ut-Napishtim ay lumapag sa Bundok Nisir(kasalukuyang tinatawag na Pir Magrun sa Iraq). Si Ut-Napishtim ay naghandog naman ng tupa at naamoy ng mga diyos ang mabangong samyo nito. Si Ishtar ay dumating at itinaas ang  kanyang kwintas ng mga dakilang hiyas(bahaghari) bilang pag-ala ala sa dakilang baha.
Sa Bibliya, sinasabi na ang bahaghari ang tanda ng tipan sa pagitan ng Diyos at ng Paglalang; at maging ng pangako ng Diyos kay Noe na hindi na niya muling lilinisin ang daigdig sa pamamagitan ng ulan na pinagbuhatan ng malaking baha.(Genesis 9: 13-15):
"Ilalagay ko ang aking bahaghari sa mga alapaap at iyan ang magiging tanda ng tipan ko at ng lupa. Kapag tinipon ko ang mga alapaap sa ibabaw ng lupa, at lumitaw ang aking bahaghari sa mga alapaap, aalalahanin ko ang tipang nasa akin at sa inyo at sa lahat ng kinapal na may buhay." 
Maihahambing din ang hugis pakurbang paibaba sa magkabilang dulo ng bahaghari sa isang busog na katambal ng pana. Katulad ng isang busog o pantira ng palaso ng Diyos ang bahaghari na tumuturong papalayo mula sa daigdig at sa kanyang mga tao. Tila parang "isinabit" o pinagpahinga na ng Diyos ang kanyang busog upang hindi na muling tumuro pa, para magpakawala ng mga pana, sa isang dating makasalanang mundo ng tao.